google/wiki40b huggingface dataset:
Chris Barrie

Životopis

Chris Barrie, celým menom Christopher Jonathan Brown sa narodil v Hannoveri v Nemecku. Študoval na Methodist College Belfast v Severnom Írsku. Po tom ako nedokončil školu Brighton Polytechnic začal so svojou hereckou kariérou v televíznej show Davida Essexa. Prelom v jeho kariére nastal v roku 1988, keď sa začal vysielať sci-fi sitcom Červený trpaslík. Barrie vystupoval ako jedna z hlavných postáv, hologram Arnold Rimmer. Od roku 1991 do roku 1997 účinkoval ako Gordon Brittas v seriáli BBC1 The Britass Empire. Hral aj v dvoch filmoch zo série Lara Croft: Tomb Raider.
Letisko Maota

História letiska

Letisko bolo spustené do prevádzky v roku 1990.

Vybavenie

Aj keď letisko má vlastnú kontrolnú vežu, musí sa pre bezpečnosť podriaďovať príkazom leteckej kontrolnej veže z letiska Faleolo. Lietadla majú zakázané odlietať a pristávať počas zlej viditeľnosti, alebo v nočných hodinách miestneho času.
LG Optimus L5

LG Optimus L5 je smartfón, ktorý vyvinula a vyrábala spoločnosť LG Electronics. Beží na ňom Android 4.0 Ice Cream Sandwich (aktualizovateľný na Android 4.1 Jelly Bean). LG Optimus L5 je stredný model v L sérii.

Hardvér

LG Optimus L5 má 800 MHz Single-Core Qualcomm MSM7225A CPU a Adreno 200 GPU. Obsahuje 4-palcový TFT kapacitný dotykový displej, zobrazujúci 16,7 milióna farieb v rozlíšení 320×480 bodov. Má tri fyzické tlačidlá, tlačidlo napájania hore a ovládanie hlasitosti na ľavej strane.
La Neuville-sur-Ressons

Poloha

Obec má rozlohu 2,68 km². Najvyšší bod je položený 130 m n. m. a najnižší bod 56 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Achain

Poloha

Obec má rozlohu 4,79 km². Najvyšší bod je položený 330 m n. m. a najnižší bod 227 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diant

Poloha

Obec má rozlohu 10,94 km². Najvyšší bod je položený 155 m n. m. a najnižší bod 93 m n. m.

Obyvateľstvo

Počet obyvateľov obce je 213 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fieseler Fi 156

Vznik a vývoj

V lete 1935 sa Gerhard Fieseler, šéfkonštruktér Reinhold Mewes a technický riaditeľ Erich Bachem zaoberali návrhom lietadla s vlastnosťami STOL (krátky vzlet a pristátie). Toto lietadlo malo plniť mnoho úloh v civilnom ako aj vojenskom sektore, pre vtedy nedávno znovuzrodenú Luftwaffe. Išlo o trojmiestny hornoplošný stroj, poháňaný motorom Argus s výkonom 179 kW. Charakteristickou črtou tohto lietadla bol aj jeho podvozok, mimoriadne vhodný na pristávanie pri prudkom klesaní a z veľkých uhlov. 
Bol skonštruovaný ako konkurent Messerschmittu Bf 163, Siebelu Si-201 a autogyra Focke-Wulf Fw 186 (založeného na Ciervovej technológii). Po postavení prvých troch prototypov bol vyrobený Fi 156 V4 určený na zimné skúšky, nasledovaný predsériovým Fi 156 V5 a začiatkom roka 1937 bolo postavených 10 ks Fi 156A-0, určených na skúšobné testy. Jeden z týchto strojov bol verejne prezentovaný po prvýkrát na medzinárodnom leteckom stretnutí v júli 1937 v Zürichu, pričom v tom čase bola viacúčelová verzia Fi 156A-1 v sériovej výrobe. Fi 156 Storch opakovane predviedol vzlietnutia s plným zaťažením po rozbehu nie viac než 45 m a plnú ovládateľnosť pri rozsahu rýchlostí od 51 km/h do 174 km/h. Skúšobná prevádzka potvrdila, že nemecké ozbrojené sily získali lietadlo, s ktorým možno vzlietnuť a pristáť aj za veľmi zložitých podmienok a počas druhej svetovej vojny bolo Fi 156 možné nájsť takmer všade, kde nemecké jednotky operovali. Celková výroba dosiahla 2 549 strojov. 
V porovnaní so svojim americkým konkurentom Piperom L-4 Grasshoper, mal Fi 156 oveľa výkonnejší motor – 179 kW oproti 48 kW u Piperu L-4. Porovnateľný britský stroj, Westland Lysander, nedosahoval ani zďaleka vynikajúcich vzletových a pristávacích vlastností Fi 156, a to aj napriek motoru s výkonom 746 kW. Jeho úspech dokazuje aj vplyv na konštrukcie zahraničných ekvivalentov, ako napr.: Ryan YO-51 Dragonfly, Vultee L-1 Vigilant alebo Bellanca O-50. 
Skúšobné lety proti stíhačkám ukázali, že pri rýchlosti 55 km/h to bol veľmi ťažký cieľ. Jeden Fi 156A-0 bol skúšaný s 50 kg bombami SC-50, pričom zameriavacie body mal nakreslené na oknách z plexiskla, ďalší zasa prešiel úspešnými skúškami proti ponorke s použitím 135 kg hlbinnej nálože. Menej nezvyčajné boli verzie na zhadzovanie zásob a s inštalovanými dymovnicami.

Operačné nasadenie

Toto lietadlo sa zúčastnilo mnohých dôležitých operácií. Jednou z najznámejších je misia z 12. septembra 1943. Vtedy Hitler nariadil SS Haupsturmführerovi Ottovi Skorzenymu aby zo zajatia vyslobodil talianskeho fašistického diktátora Benita Mussoliniho. Ten sa nachádzal v nedostupnom horskom hoteli Gran Sasso, kde sa dalo dostať jedine lanovkou. Otto Skorzeny pristál s Fi-156 na zadnej terase hotela, naložil Mussoliniho a odletel.
Eduard Ličko

Životopis

Študoval v Brezne, Gemeri a v Levoči. Od roku 1841 učiteľ a kantor v Slovenskej Ľupči. V roku 1845 spoluzakladal učiteľský spolok vo Zvolenskej stolici, od roku 1879 sa stal jeho predsedom.
Venoval sa propagovaniu používania slovenčiny v školách v Slovenských národných novinách. V časopisoch Slovan a Priateľ školy a literatúry publikoval príspevky o postavení učiteľov na Slovensku.
Zakladajúci člen Matice slovenskej, od roku 1865 jej dôverník vo Zvolenskej stolici. Zberateľ slovenských povestí.
Monteille

Poloha

Obec má rozlohu 4,53 km². Najvyšší bod je položený 59 m n. m. a najnižší bod 17 m n. m.

Obyvateľstvo

Počet obyvateľov obce je 178 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Death Note

Príbeh

Keď sa 17-ročný japonský študent Yagami Light jedného dňa vracal domov zo školy, úplnou náhodou našiel na zemi malý, nenápadný čierny zošitok s jednoduchým nápisom. „Death Note“, Zápisník smrti. Stručné, ale až nebezpečne výstižné pomenovanie. Light vtedy totiž netušil, že sa mu do rúk dostala zbraň, nebezpečnejšia ako akýkoľvek ľudský vynález. Pretože práve tento zápisník bol majetkom shinigamiho (Boha smrti) Ryuuka, ktorý jeden zo svojich dvoch zápisníkov zhodil do ľudského sveta aby sa pobavil. A tak získal Light moc, schopnú zabiť akéhokoľvek človeka na celej Zemi ľubovolným spôsobom, iba s jediným obmedzením. Musel poznať tvár a meno obete. Mohol uzavrieť dohodu s Ryuukom, že za polovicu svojho života mu dá oči shinigamiho, a bude schopný vidieť meno človeka nad jeho hlavou a zostávajúci čas života, ale radšej sa spoliehal na svoj mozog a dohodu neuzavrel. Idealistický japonský študent sa rozhodol zápisník použiť na najušľachtilejší čin, aký ho práve napadol – vyčistiť svet od vrahov, násilníkov a podobnej hávede a urobiť tak nový, lepší pre život, v ktorom by neboli zločinci a zlo a aby ho všetci uctievali ako Boha. Tento skvelý plán sa mu však onedlho vymyká z rúk – ICPO (Medzinárodná policajná organizácia) začína mať podozrenie, že zločincov niekto zabíja. Ľudia ho začali prezývať  Kira(zabiják)a stihli sa rozdeliť na dva tábory – tých, ktorí ho naozaj pokladali za Boha nového sveta a naopak tých, pre ktorých je len vražedným psychopatom túžiacim po ďalších úmrtiach. Do vyšetrovania sa onedlho zapája aj záhadný detektív „L“. Vtedy sa Light prvýkrát naozaj ukáže ako nespravodlivý vrah – začne totiž zabíjať všetkých ľudí, ktorí ho vyšetrujú. No na dvoch si netrúfne. Prvým je L, ktorého meno ani tvár nie sú známe a druhým... tým je nanešťastie jeho otec, veliteľ celého vyšetrovania. Raito sa však onedlho stane absolútne bezcitným a bez váhania zabije aj nevinnú ženu iba preto, že mala niečo spoločné s vyšetrovaním. Zabíjanie sa preňho stane drogou, kvôli ktorej už ani nespí. Sám pritom vôbec netuší, ako veľa toho L už o ňom vie – dá sa povedať, že každou sekundou zisťuje nové a presné detaily o Kire a je stále bližšie k finálnemu výsledku. 
Celá manga je podávaná z dvoch hlavných pohľadov – Lightove rozhovory so shinigamim Ryuukom a zisťovanie nových okolností z pohľadu L.
Boncourt (Eure-et-Loir)

Poloha

Obec má rozlohu 3,71 km². Najvyšší bod je položený 125 m n. m. a najnižší bod 62 m n. m.

Obyvateľstvo

Počet obyvateľov obce je 276 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gemerská Hôrka

Polohopis

Obec leží na rozhraní juhozápadnej časti Slovenského krasu a Rimavskej kotliny, na nive a terase rieky Slanej, na polceste medzi Rožňavou a Tornaľou. Rozloha obce je 1 286 ha.

Dejiny

Ako pokračovateľka stredovekých zemianskych usadlostí Malach a Özörény, obe doložené v roku 1243, patrí medzi najstaršie usadlosti v Gemeri. Názov Horka začína používať od roku 1413 a názov Gemerská Hôrka od roku 1927.

Hospodárstvo

V súčasnosti je Gemerská Hôrka vyspelá priemyselná obec. Preslávili ju závody ako sú Gemerská Celulózka a Papiereň (1883-1992), SCA Hygiene Products a Domitri.
Saint-Basile (Ardèche)

Poloha

Saint-Basile má rozlohu 17,85 km². Najvyšší bod je položený 878 m n. m. a najnižší bod 413 m n. m.

Obyvateľstvo

Saint-Basile má 328 obyvateľov (2009).
Graf vývoja obyvateľstva:
Zdroje: INSEE
Ostratice

Prírodné pomery

Obec leží uprostred Nitrianskej sprašovej pahorkatiny na ľavostrannej nive Bebravy. Spolu s touto riekou preteká obcou aj potok Hydina.

Dejiny

Obec vznikla zlúčením obce Malé a Veľké Ostratice v roku 1960. K obci sú pričlenené obce Trebašovce, Orlovec, Čaltice, Starý mlyn a Drnda. Obce patrili rodinám Ostratických, Poganovcov, Mačkovcov, Geczaovcov, Žambokrethkovcov.

Kultúrne zaujímavosti

V časti malé Ostratice sú zachované 2 kaštiele s priľahlým parkom, jeden renesančný z 2. polovice 16. storočia a druhý barokový z 18. storočia. Oba boli prestavané v empírovom štýle a zjednotené. V roku 2007 prebehla kompletná rekonštrukcia jedného z nich. 
V obci je rímskokatolícky kostol sv. Petra a Pavla z roku 1839.
Z kultúrneho života je známy hlavne každoročný Festival dychových hudieb(, ktorý organizuje Regionálne kultúrne centrum v Prievidzi), kde okrem domácej Ostratičanky sa hostia nielen regionálne ale aj zahraničné skupiny.

Priemysel

Od roku 1991 sa v obci začalo rozvíjať ovocinárstvo so zameraním na jablone. Plochou ovocných sadov patrí obec na prvé miesta na Slovensku.

Pôsobili tu

V obci pôsobil v rokoch 1872 – 1917 publicista, historik a národný buditeľ Jozef Kompánek.
Matic Osovnikar

Osaka 2007

Osovnikar zabehol vo finále siedmy najlepší čas a takisto mal aj siedmu najhoršiu štartovú reakciu (0,173).
Audun-le-Roman (obec)

Poloha

Obec má rozlohu 7,57 km². Najvyšší bod je položený 396 m n. m. a najnižší bod 320 m n. m.

Obyvateľstvo

Počet obyvateľov obce je 2 449 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zlatá éra komiksu

História

Hlavnou udalosťou, ktorou sa označuje začiatok Zlatej éry komiksu je debut Supermana v titule Action Comics #1, ktorý bol vydaný v júni roku 1938 vydavateľstvom Detective Comics, Inc. - predchodca dnešného vydavateľstva DC Comics. Spoločnosti ako napríklad Timely Comics, Fawcett Comics, Quality Comics potom začali vytvárať svojich vlastných superhrdinov v snahe emulovať úspech Supermana.
Medzi rokmi 1939 a 1941 vydavateľstvo Detective Comics, Inc a ich sesterská spoločnosť All-American Publications predstavili také populárne postavy ako Batman a Robin, Wonder Woman, Green Lantern, The Flash, Aquaman, a Hawkman. Timely Comics, predchodca Marvel Comics, debutovali s populárnymi postavami Captain America, Human Torch, a Sub-Mariner.
Zatiaľčo postavy od DC a Timely sú dnes široko známe, najpredávanejším titulom tejto éry bol Captain Marvel od vydavateľstva Fawcett Comics. Predávalo sa približne 1,4 milióna kópií na jedno číslo tohto komiksu.
Komiksy, a hlavne tie so superhrdinami, si získali obrovskú popularitu počas Druhej svetovej vojny. Predstavovali lacné a ľahko čitateľné príbehy kde dobro víťazilo nad zlom. Veľmi často superhrdinovia bojovali proti silám Osi. Slávnym komiksom je Captain America #1 z roku 1941, na ktorého obálke Captain America udrel päsťou nacistického vodcu Adolfa Hitlera.
V neskorých 40-tych rokoch začala popularita superhrdinov upadať a komiksové vydavateľstvá sa v snahe udržať si svojich čitateľov začali orientovať viac na iné žánre, ako napríklad science fiction, western, alebo horror. Veľa titulov so superhrdinami zaniklo.
Následná Strieborná éra komiksu začína v roku 1956 debutom prvého úspešného nového supehrdinu po zlatej ére, ktorým je nový Flash v titule Showcase #4 (vydaný spoločnosťou DC Comics).
Grandrieux

Poloha

Obec má rozlohu 4,35 km². Najvyšší bod je položený 242 m n. m. a najnižší bod 147 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marsanne (obec)

Poloha

Obec má rozlohu 34,29 km². Najvyšší bod je položený 586 m n. m. a najnižší bod 140 m n. m.

Obyvateľstvo

Počet obyvateľov obce je 1 180 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vervant (Charente-Maritime)

Poloha

Obec má rozlohu 5,62 km². Najvyšší bod je položený 71 m n. m. a najnižší bod 18 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grml

Funkcie

Distribúcia obsahuje sysadmin nástroje, bezpečnostný a sieťový softvér, nástroje na záchranu dát z disku, editory, shelly a veľa textových nástrojov. 
Ďalší prvok ktorý Grml obsahuje, je použitie Z Shell ako štandardný shell login. Vlastné zsh konfigurácie, ktoré používa Grml možno získať z projektu úložiska.
Jicchak Perlman

Životopis

Narodil sa v Tel Avive, vo vtedajšom Britskom mandáte Palestína. O hru na husle sa prvýkrát začal zaujímať, keď počul záznam vážnej hudby vysielaný v rozhlase. Ako štvorročný prekonal detskú obrnu s doživotnými následkami. Hru na husle študoval na Hudobnej akadémií v Tel Avive. V roku 1958 odišiel do USA, kde vďaka štipendiu pokračoval v štúdiu na prestížnej Juilliard School of Music v New Yorku pod vedením Ivana Galamiana. Debutoval v roku 1963 v Carnegie Hall s Wieniawského Husľovým koncertom fis mol. Nasledujúci rok vyhral súťaž Leventritt Memorial Competition a krátko nato sa začala rozbiehať jeho medzinárodná kariéra. Vystupoval takmer so všetkými významnými svetovými orchestrami a dirigentmi. V roku 1987 sa pridal k Izraelskej filharmónii pri jej turné v krajinách východného bloku. Zúčastnil sa tiež turné Izraelskej filharmónie na jar 1990, keď prvýkrát vystupovala v Sovietskom zväze, v mestách Leningrad a Moskva. 
V súčasnosti žije so svojou manželkou Toby v New Yorku. Majú päť detí - Noa, Nava, Leoru, Rami a Arielu.

Repertoár a nahrávky

Perlmanov repertoár je neobyčajne široký a zahŕňa sólové, komorné i koncertné skladby od obdobia baroka až po súčasných skladateľov. Okrem klasickej hudby sa venuje aj filmovej hudbe, jazzu a klezmeru. Počas svojej kariéry vytvoril obrovské množstvo nahrávok, prevažne pre vydavateľstvo EMI Classics, ktoré zahŕňajú celý základný husľový repertoár s koncertami Vivaldiho, Beethovena, Mendelssohna-Bartholdyho, Brahmsa, Čajkovského, Sibeliusa, Prokofieva a ďalších. Podieľal sa tiež na vysoko cenených nahrávkach komornej hudby, medzi ktorými sú Beethovenove Sláčikové triá s Pinchasom Zukermanom a Lynnom Harrellom či Čajkovského Klavírne trio a mol s Vladimirom Aškenazym a Lynnom Harrellom. Klezmerovú hudbu vydal na albume In the fiddler's roof. Nahral tiež husľové sóla vo Williamsovej hudbe k filmu Schindlerov zoznam. V roku 1995 EMI vydalo reprezentatívny album s názvom The Itzhak Perlman Collection, súbor jeho nahrávok na 20 CD, pričom na ich výbere sa podieľal samotný interpret.
Grandchamp (Sarthe)

Poloha

Obec má rozlohu 5,38 km². Najvyšší bod je položený 146 m n. m. a najnižší bod 81 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe-le-Jajolet

Poloha

Obec má rozlohu 12,07 km². Najvyšší bod je položený 269 m n. m. a najnižší bod 162 m n. m.

Obyvateľstvo

Počet obyvateľov obce je 245 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolmayrac (Lot-et-Garonne)

Poloha

Obec má rozlohu 19,4 km². Najvyšší bod je položený 219 m n. m. a najnižší bod 50 m n. m.

Obyvateľstvo

Počet obyvateľov obce je 635 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Erb

Erb je v európskej tradícii na štíte umiestnené trvalé znamenie, ktoré je vytvorené podľa určitých zaužívaných heraldických pravidiel a symbolizuje fyzickú, právnickú osobu, skupinu osôb, územie, mesto alebo obec.
Náuka o erboch sa nazýva heraldika.

História

Používanie erbov sa viaže na existenciu rytierskeho stavu a na rytiersky spôsob boja. Udomácnilo sa iba tam, kde existoval rytiersky stav. Počas celého stredoveku boli erby predo­všetkým súčasťou rytierskej výzbroje, čo potvrdzuje aj pôvodné pomeno­vanie erbu - arma (lat. zbraň). Erby údajne vznikli počas druhej krížovej výpravy (1147-1148) a pôvodne slúžili asi na rozoznanie jednotlivých križiakov na bojisku, kde bol každý z nich zakrytý železným brnením a dali sa rozlíšiť len podľa farby súčastí odevu a obrazov na štíte. Výhodou bolo, že farby (vlajky) a erby boli viditeľné aj z diaľky.
Erb na pečati tiež slúžil ako podpis. Držiteľ erbu dostával väčšinou od panovníka listinu (armáles), ktorej súčasťou bol aj slovný opis štruktúry erbu, nazývaný blazón.

Erby v Uhorsku

Uhorsko bolo najvýchodnejšou krajinou v Európe, kde erby ešte vznikali a zaznamenali aj široký rozkvet. Erb mesta Košice je najstarším s doloženým armálesom v celej Európe.

Štruktúra erbu

Súčasti erbu sú štandardizované a majú vlastnú terminológiu.

Štít

Štít je základnou plochou, ktorá tvorí erb. Je skutočným, alebo symbolickým vyobrazením obranného štítu rytiera a pôvodne má jeho podobu. Časom sa tvar štítu menil, aj v závislosti od štátu, na viac či menej symbolické vyobrazenie.
Erby žien, keďže nie sú vojakmi, sa vyobrazujú na štíte oválneho alebo kosoštvorcového tvaru.
Štít môže byť rozdelený na viaceré plochy, z ktorých každá má svoj heraldický význam a má vlastné znamenia.

Znamenia

Na štít sa umiestňujú znamenia erbu, ktorými môžu byť tinktúry alebo figúry.

Pravidlo kontrastných farieb

V heraldike platí základné pravidlo, že na štít sa nikdy neumiestňuje farba na farbu, kov na kov. Vždy musí byť umiestnená kovová tinktúra na farbu alebo farebná tinktúra na kov.
Toto pravidlo vzniklo v období, kedy erby na štítoch a vlajkách slúžili na rozoznanie jednotlivých rytierov v boji, takže museli byť dobre viditeľné a kontrastné.
Pravidlo je považované za prvé pravidlo heraldiky a je najlepšie sformulované takto, v pôvodnom, anglickom znení: metal should not be put on metal, nor colour on colour (Humphrey Llwyd, 1568) Kožušín sa toto pravidlo nijako netýka, môžu byť teda umiestňované aj na kovy aj na farby a aj na iné kožušiny.
Index závažnosti plochy psoriázy - Psoriasis Area and Severity Index

Index závažnosti plochy psoriázy - Psoriasis Area and Severity Index (PASI) je najpoužívanejším nástrojom pre meranie závažnosti psoriázy. PASI v sebe spája posúdenie závažnosti lézií a plôch, ktoré sa potom vyjadruje v stupnici v rozsahu od 0 (žiadna choroba) do 72 (maximálna choroba).

Objektivizácia

Zistilo sa, že posudzovania a hodnotenia závažnosti psoriázy nie sú reprodukovateľné. Bolo vyvinutých niekoľko automatizovaných postupov pre viac reprodukovateľné merania plochy psoriázy, ktoré však neboli vhodné pre rozsiahlejšie štúdie. Nedávno bola zverejnená metóda, ktorá spája metódu presného počítačového merania oblastí na digitálnej fotografii a schopnosti lekára určiť okraje psoriatickej lézie. Pacienti boli vyšetrení a fotografovaní pred a po liečbe kalcipotriolovou masťou alebo placebom. Psoriatická oblasť bola lekárom ručne označená na pacientovej fotografii a následne automaticky meraná na počítači. Pre porovnanie lekári vykonali tiež štandardné hodnotenie oblasti. Zistilo sa, že pomocou počítačovej podpory merania plochy psoriatickej lézie sa zlepšil výkon klinických štúdií v porovnaní so štandardným prístupom. Lekári majú tendenciu rozsah psoriatických lézií preceňovať. Prispôsobený PASI index, kde psoriatická plocha nebola prevedená do hodnotenia pomocou stupňov, ale pracovala sa s presnými percentami, tiež zlepšila výkon klinických štúdií. Upravené PASI, ktoré zahŕňa presné počítačom podporované oblasti merania sa volá Počítačom podporovaný program na hodnotenie súvislej psoriatickej plochy a závažnosti (Computer aided psoriasis continuous area and severity score, cPcASI).

Zjednodušenie

PASI môže byť mimo klinických štúdií príliš ťažkopádne použiteľný, čo viedlo k pokusom o jeho zjednodušenie pre klinické použitie.

Alternatívne prístupy

Zatiaľ čo vyššie hodnoty PASI indikujú pokročilejšie formy psoriázy, pre pacientov a lekárov je ťažké určiť klinickú závažnosť pre konkrétne PASI číslo. Prebehli pokusy o vyriešenie tohto problému vo forme štandardizovaných hodnotiacich systémov - Celkové posúdenie psoriázy (Psoriasis Global Assessment, PGA), mriežkový systém pre celkové posúdenie lekárom (Lattice-System Physician's Global Assessment, LS-PGA) a štúdie, ktoré porovnávali a hodnotili PASI, PGA a LS-PGA.
Les Lèches

Poloha

Obec má rozlohu 21,58 km². Najvyšší bod je položený 167 m n. m. a najnižší bod 64 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vojtech Holéczy

Životopis

Pôvodne sekundárny lekár – chirurg vo Všeobecnej mestskej nemocnici v Banskej Bystrici (21. september 1942-11. októbra 1943, neskôr lekár – gynekológ, primár gynekologického odd. OÚNZ v Banskej Bystrici.
Paranoja

Paranoja (z starogr. para = popri, stranou, mimo, starogr. noeó = myslím, starogr. nous = myseľ) je jedným z ťažkých druhov psychózy, vyznačujúci sa bludmi, chorobnými predstavami ohrozenia a stihomamom. Všeobecne je tento pojem používaný aj pre nadmerné obavy o svoju osobu, spojené napríklad s konšpiračnými teóriami. Paranoik je napr. „presvedčený, že je svetovým vynálezcom alebo agentom s vysokým poslaním, no úrady mu bránia v jeho právach, takže sa musí donekonečna súdiť“. Bludné spracovanie reality sa vyskytuje aj u starých ľudí (senilné zmeny mozgu).
Lanová dráha na Petřín

Vznik a vývoj

O veľký stavebný rozvoj na Petříne sa nepriamo zaslúžila Svetová výstava v Paríži v roku 1889, ktorá inšpirovala organizátorov podobnej, hoci podstatne skromnejšej Krajinskej jubilejnej výstavy v Prahe v roku 1891. Petřínska rozhľadňa vyrástla ako voľná kópia parížskej Eiffelovej veže. Aby návštevníci výstavy, ktorí túžia vystúpiť na rozhľadňu, nemuseli šliapať na Petřín pešo, súčasne vybudovali aj koľajovú lanovku, 396 m. Pohybovala sa na neobvyklom, vtedy však veľmi progresívnom princípe vodnej prevahy. V roku 1932 ju predĺžili až za Hladovú stenu v dĺžke 510 m a prestavali na elektrický pohon. V roku 1965 sa časť podmoknutého petřínskeho svahu odtrhla a zdeformovala koľajisko. Po nákladnej rekonštrukcii v rokoch 1983 až 1985 bola prevádzka obnovená, boli dodané dva nové vagóny s kapacitou 1400 osôb za hodinu, cesta jedným smerom trvá približne tri minúty.

Technický popis

Trať a brzdiaci systém zostali rovnaké ako na lanovke z roku 1932, zmenili sa iba obidva vozne, dodané národným podnikom Vagónka Studénka v spolupráci s vagónkami v Poprade a Českej Lípě a pražského Výskumného ústavu koľajových vozidiel. Vozne sú 12 100 mm dlhé, majú 25 miest na sedenie a 75 na státie. V čelných kabínach je stanovisko obsluhy.

Rozsah prevádzky

Lanová dráha jazdí denne od 9:00 do približne 23:30, interval sa podľa denného a ročného obdobia mení od 10 do 20 minút. Každý rok, obvykle v Apríli a Septembri, býva na niekoľko týždňov prevádzka prerušená z dôvodu pravidelných revízii.

Cestovné

Na lanovke platia bežné krátkodobé aj časové lístky Pražskej integrovanej dopravy okrem neprestupných lístkov. Na tento lístok je teda možné pokračovať ďalšími prostriedkami mestskej hromadnej dopravy, poprípade je možnosť na lanovej dráhe cestovať na základe lístku použitom predtým v inom dopravnom prostriedku, pokiaľ neuplynula jeho časová platnosť.
Mólo

Mólo je pevná alebo plávajúca stavba, ktorá slúži k zabezpečeniu prístupu k plavidlám kotviacim na vodnej ploche alebo vodnom toku. Pri móle musí byť dostatočná hĺbka, aby loď nenarazila na dno.
Najdlhšie mólo sa nachádza v Southend-on-Sea v Anglicku (tzv. Southendské mólo) a má dĺžku 2,158 km.